விண்வெளி மீள்கப்பல் திட்டத்தில் ஆரம்பத்திலிருந்தே டிசைன் தவறுகள், நிதிச் செலவு மீறல்கள் [Cost Overruns], தயாரிப்புத் தாமதங்கள், கள்ளத்தனங்கள், நிர்வாகக் கோளாறுகள் போன்ற பல இடையூறுகள் ஏற்பட்டு, முதல் பயிற்சிப் பயணம் தொடங்கவே சுமார் பத்தாண்டுகள் ஓடிவிட்டன! ஒவ்வொரு விண்வெளி மீள்கப்பல் பயணத்துக்கும் [ஏவுதல், பறப்புக் கண்காணிப்பு, இறங்குதல்] சுமார் 500 மில்லியன் டாலர் செலவாகும் என்று அறியப்படுகிறது! ஐந்து விண்வெளிக் கப்பல்கள் உள்ள போது, ஆண்டுக்கு 60 அண்டவெளிப் பறப்புகளைத் நாசா முதலில் திட்ட மிட்டிருந்தது! ஆனால் சராசரியாக நடந்தவை, ஆண்டுக்கு 5 அல்லது 6 பயணங்களே! சாலஞ்சர், கொலம்பியா இரண்டும் சிதறிப் போன பிறகு எஞ்சிய மூன்று விண்கப்பலில் இனிப் பயணங்கள் தொடருமாகில், அவற்றுக்கு ஒப்பியவாறு குறைந்து ஆண்டுக்கு 2 அல்லது 3 ஆகச் சிறுத்து விடலாம்! இப்போது டிஸ்கவர், அட்லாண்டிஸ் ஆகிய இரண்டு விண்கப்பல்களும் புதுப்பிக்கப்பட்டு சோதிக்கப் படுகின்றன. அடுத்து எண்டவர் விண்கப்பலும் புத்துயிர் பெற்ற பயணம் செய்யும்.